দারিদ্রসীমার নীচে থাকা মহিলাদের প্রধানমন্ত্রী উজ্জ্বলা যোজনার আওতায় নিখরচায় রান্নার গ্যাস দিতে আধার কার্ড বাধ্যতামূলক বলে জানাল কেন্দ্র। যাঁরা গ্যাস নিতে চান, অথচ আধার নেই, তাঁদের ৩১ মে-র মধ্যে ওই নম্বরের জন্য আবেদন করতে হবে। তাতে নাম নথিভুক্তির পরে সেই স্লিপ নিয়ে গ্যাসের জন্য আর্জি জানানো যাবে। আবেদনপত্রের সঙ্গে লাগবে ছবি-সহ ব্যাঙ্ক পাশবই, ভোটার কার্ড, রেশন কার্ড, প্যান-সহ বিভিন্ন সরকারি পরিচয়পত্রের কোনও একটি। আধার বাধ্যতামূলক হচ্ছে শস্য বিমার জন্যও। তেল সংস্থাগুলি যদিও বলছে, উজ্জ্বলায় শুরু থেকেই আধার বাধ্যতামূলক ছিল।